Aquest tràmit es pot sol·licitar de l'11 de març al 5 d'abril, ambdòs inclosos.
Juntament amb la sol·licitud s'ha de presentar la documentació següent:
a) Còpia del NIF de l'entitat, únicament s'ha d'aportar en cas de no autoritzar a consultar les dades a altres administracions mitjançant el formulari de sol·licitud.
b) Una còpia dels documents que acreditin les facultats atorgades a la persona representant de l'entitat, (nomenament, poder, etc.) i una còpia del seu DNI, únicament s'ha d'aportar en cas de no autoritzar a consultar les dades a altres administracions mitjançant el formulari de sol·licitud.
c) Descripció del projecte pel qual es demana l'ajut, i que contempla:
- Dades identificadores de l'entitat
- Resum executiu del projecte de millora de participació
- Objectius que es persegueixen amb el projecte
- Antecedents, context i justificació del projecte, satisfacció de necessitats no cobertes
- Relació de persones de l'entitat implicades en el projecte i la seva vinculació a l'entitat.
L'imprès de sol·licitud inclou declaracions i memòries sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
No cal presentar la documentació que ja s'hagi lliurat a l'Administració de la Generalitat de Catalunya, sempre que no hagin transcorregut més de cinc anys des que va passar, vàlidament, a mans de l'Administració i que no hagi experimentat cap modificació.
Entitats sense ànim de lucre, dins de l'àmbit territorial de Catalunya i que a la data de la sol·licitud reuneixin els següents requisits:
Les sol·licituds s'han de presentar preferentment per mitjans telemàtics mitjançant Tràmits gencat [URL], accessible des la Seu electrònica de la Generalitat de Catalunya [URL] o presencialment al Registre de la Subdirecció General de Qualitat Democràtica, sens perjudici del que estableix l'article 25 de la Llei 26/2010, de 3 d'agost, de règim jurídic de les administracions públiques catalanes i l'article 16.4 de la Llei 39/2015, de l'1 d'octubre, del procediment administratiu comú de les administracions públiques.
Les sol·licituds efectuades per mitjans electrònics es consideren presentades davant l'Administració de la Generalitat de Catalunya quan s'enregistrin en el Registre Telemàtic de la Generalitat de Catalunya mitjançant Tràmits gencat i quedi constància a l'assentament d'entrada.
Formulari Descripció del projecte
Les sol·licituds es poden presentar presencialment al Registre de la Subdirecció General de Qualitat Democràtica, sens perjudici del que estableix l'article 25 de la Llei 26/2010, de 3 d'agost, de règim jurídic de les administracions públiques catalanes i l'article 16.4 de la Llei 39/2015, de l'1 d'octubre, del procediment administratiu comú de les administracions públiques.
La resolució final, degudament motivada es publicarà en el Tauler electrònic de l'Administració de la Generalitat de Catalunya, accessible des de la seu electrònica ( tauler.gencat.cat ), en el termini de sis mesos a comptar des de l'endemà de la data de publicació de la corresponent convocatòria al DOGC.
Transcorregut aquest termini sense que s'hagi publicat la resolució del procediment, les persones interessades podran entendre desestimades les ajudes sol·licitades, d'acord amb el que estableix l'article 54.2.e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
La resolució s'ha de notificar a les persones interessades mitjançant la seva publicació al Tauler electrònic de l'Administració de la Generalitat de Catalunya ( tauler.gencat.cat ).
Contra la resolució de concessió o denegació dels ajuts sol·licitats, que no posa fi a la via administrativa, es podrà interposar recurs d'alçada davant el mateix òrgan que l'ha dictada o davant el competent per resoldre'l, en el termini d'un mes a comptar de l'endemà de la data de la seva publicació al Tauler electrònic de l'Administració, d'acord amb l'article 122.1 de la Llei 39/2015, d'1 d'octubre, del procediment administratiu comú de les administracions públiques.
Les persones beneficiàries no tindran dret a reclamar cap aportació econòmica.
L'import per entitat s'estima en 3.800 euros.
Els ajuts en espècie es concretaran en les activitats d'assessorament individualitzat i suport tècnic per a la millora de la participació interna que l'entitat contractada pel Departament d'Afers i Relacions Institucionals i Exteriors i Transparència ha de donar a les entitats sense ànim de lucre.
No impliquen, per tant, cap lliurament dinerari.
Un cop finalitzat l'assessorament rebut l'entitat haurà de presentar una memòria de valoració del resultat, d'acord amb el model normalitzat que es pot obtenir a Tràmits gencat ( tramits.gencat.cat ), accessible des de la seu electrònica ( seu.gencat.cat ) i al web del Departament d'Acció Exterior, Relacions Institucionals i Transparència ( exteriors.gencat.cat/ ).